Publication: Magyar Közlöny
Issue: MK-2008-38 (Year: 2008, Number: 38)
Era: 2004-2010
Section: részletes szabályokról szóló 27/2005. (XII. 6.) KvVM rendelet
Paragraph Index: 613

részletes szabályokról szóló 27/2005. (XII. 6.) KvVM rendelet Igen Nem A 2. pontban felsorolt, a Hgt. hatálya alá nem tartozó hulladékokra nem kell alkalmazni a Rendelet elõírásait. A Hgt. hatálya alá tartozó hulladékokra vonatkozóan (a továbbiakban hulladék) a Hgt. 13. §-ának (1) bekezdése azt is elõírja, hogy a hulladék termelõje, birtokosa a tevékenysége gyakorlása során keletkezõ, illetõleg más módon a birtokába kerülõ hulladékot köteles gyûjteni, továbbá hasznosításáról vagy ártalmatlanításáról gondoskodni. A hasznosításra vagy ártalmatlanításra vonatkozó kötelezettségét a kötelezett a Hgt. 13. §-ának (2) bekezdése alapján – jogszabályokban meghatározott feltételekkel, megfelelõ hasznosító vagy ártalmatlanító eljárás, berendezés, létesítmény alkalmazásával saját maga teljesíti (amennyiben ez a kezelési tevékenység hulladékkezelésiengedély-köteles, az önálló tevékenységnek minõsül, ilyen formán az eredeti birtokos lényegében megválik a hulladékától, amikor azt akár saját, önálló kezelési tevékenységben végzett kezelésre átadja), vagy – az erre feljogosított és engedéllyel rendelkezõ kezelõnek történõ átadással, a kezelés költségeinek megfizetésével teljesíti. A fentiekbõl az következik, hogy hulladéknak kell tekinteni mindazokat a tárgyakat vagy anyagokat, amelyeket annak birtokosa tovább használni már nem tud, és a környezetterhelés és -igénybevétel csökkentése, valamint a környezetveszélyeztetés, illetve környezetszennyezés megakadályozása érdekében azt (önálló tevékenységként végzett) hulladékkezelésre adja át. Az ilyen hulladék átadás-átvétel esetén a kezelõnek hulladékbegyûjtõ, hulladék-elõkezelõ, hulladékhasznosítási vagy hulladékártalmatlanítási engedéllyel kell rendelkeznie. Nem tekintjük önálló kezelési tevékenységnek azt, ha a termelõ, saját telephelyén a hulladékát a további kezelések eredményességének elõsegítése érdekében elõkezeli, vagy visszanyeréssel, visszaforgatással, újrafeldolgozással a saját technológiájába visszaforgatja. Ehhez a tevékenységhez kezelõi engedély sem kell. Ekkor a keletkezõ hulladéknak azt kell tekinteni, amely a saját 2008/10. szám H I V A T A L O S É R T E S Í T Õ elõkezelési mûvelet során keletkezik, vagy amelyet a technológiába már nem lehet visszaforgatni, ezért a termelõ a továbbiakban ettõl megválik. A már nem használható tárgyakat és anyagokat annak birtokosa átadhatja (eladhatja) olyan más gazdálkodónak, magánszemélynek is, amely az adott terméket eredeti rendeltetésének megfelelõen tovább használja (újrahasználat), ezt nem tekintjük hulladéknak. Tehát például a más gazdálkodószervezetnek, illetve dolgozónak eladott számítógép, bútor esetében nem kell teljesíteni a Rendelet követelményeit. Ha azonban az átvevõ a már nem használható tárgyakat és anyagokat alapanyagként, segédanyagként közvetlenül, saját termelési folyamatában felhasználja, és ezzel eredeti alapanyagot vált ki vagy részben helyettesít, akkor ez az anyag hulladék, és az átvevõnek hulladékhasznosítási engedéllyel kell rendelkeznie (amennyiben a papírgyár papírhulladékkal egészíti ki az alapanyagot, akkor hulladékot hasznosít). Összefoglalva: a hulladékká történõ minõsítés a termelõ oldaláról attól függ, hogy az átvevõ a tárgyat vagy anyagot milyen további felhasználás céljából veszi át. Nem hulladék: – amelyekre a hulladékgazdálkodási törvény hatálya azért nem terjed ki, mert ezekre más jogszabályok az irányadóak (pl. közcsatornába kibocsátott szennyvíz, takarmányok, talajjavításra, termésnövelõ anyagok), – a saját telephelyen történõ elõkezelésre, visszanyerésre kerülõ, vagy visszaforgatással, újrafeldolgozással hasznosított anyag, – amelyet új birtokosa eredeti funkciójának megfelelõen tovább használ, vagy újrahasznál. Hulladék: – amelyet hulladékkezelõnek adnak át. Néhány példa: – A mezõgazdaságban vagy az élelmiszeriparban termelõdõ melléktermékek (beleértve a trágyát is) általában közvetlenül visszavezethetõk a mezõgazdaságba talajerõ-utánpótlás vagy állati takarmányozás céljából. Az alábbi külön jogszabályok alapján felhasznált mezõgazdasági melléktermékeket nem kell hulladéknak tekinteni: = a termésnövelõ anyagok engedélyezésérõl, tárolásáról, forgalmazásáról és felhasználásáról szóló 36/2006. (V. 18.) FVM rendelet,

Source: https://magyarkozlony.hu/hivatalos-lapok/f9ab1de74cdf2f6b7f9c33af3b1f5fc7127688be/dokumentumok/8232f5b759cb8bc21933a5ca492a3fcfd9df7621/letoltes